
Grozījumi Ieslodzījuma vietu pārvaldes likumā
Izdarīt (Latvijas Republikas Saeimas un Ministru Kabineta Ziņotājs, Latvijas Vēstnesis, 2002, 23. nr.; 2003, 13. nr.; 2004, 24. nr.; 2006, 14. nr.; Latvijas Vēstnesis, 2014, 257. nr.; 2015, 118. nr.; 2020, 110.A nr.; 2021, 97. nr.; 2024, 52. nr) šādus grozījumus:
Papildināt IV nodaļu "Amatpersonas tiesības un pienākumi" ar 24.6pantu šādā redakcijā:
“24.6pants. Amatpersonas pienākums sniegt informāciju Valsts ieņēmumu dienestam
(1) Lai veicinātu nodokļu maksātāju labprātīgu nodokļu nomaksu, Pārvaldes priekšnieka noteikta amatpersona līdz katra gada 1. februārim iesniedz Valsts ieņēmumu dienestam informāciju par ieslodzīto un bijušo ieslodzīto:
1) kura Pārvaldes Valsts kasē atvērtajā deponēto līdzekļu kontā iepriekšējā gada kopējā debeta vai kredīta apgrozījuma summa atbilst likuma "Par nodokļiem un nodevām" 22.3 panta pirmajā daļā minētajai fiziskās personas kontu apgrozījumu summai;
2) kura Pārvaldes Valsts kasē atvērtajā deponēto līdzekļu kontā iepriekšējā gadā ieskaitītās skaidrās naudas kopējā summa atbilst likuma "Par nodokļiem un nodevām" 22.3 panta pirmajā daļā minētajai fiziskās personas kontā ieskaitītās skaidrās naudas kopējai summai;
3) kurš iepriekšējā taksācijas gada laikā no fiziskās personas saņēmis naudas pārvedumus (dāvanas), kas pārsniedz likumā "Par iedzīvotāju ienākuma nodokli" 9. panta pirmās daļas 35. punkta b apakšpunktā noteikto  apmēru.

(2) Sniedzot informāciju šā panta pirmās daļas 1.punktā minētajā gadījumā, norāda šādas ziņas:
1) ieslodzītā vai bijušā ieslodzītā vārdu, uzvārdu un personas kodu;
2) Valsts kasē atvērtā deponēto līdzekļu konta atlikuma summu iepriekšējā kalendāra gada pēdējās dienas beigās;
3) Valsts kasē atvērtā deponēto līdzekļu konta kopējo debeta apgrozījuma summu iepriekšējā gadā;
4) Valsts kasē atvērtā deponēto līdzekļu konta kopējo kredīta apgrozījuma summu iepriekšējā gadā.

(3) Sniedzot informāciju šā panta pirmās daļas 2.punktā minētajā gadījumā, norāda šādas ziņas:
1) ieslodzītā vai bijušā ieslodzītā vārdu, uzvārdu un personas kodu;
2) Pārvaldes Valsts kasē atvērtajā deponēto līdzekļu kontā ieskaitītās skaidrās naudas kopējo summu euro iepriekšējā gadā.

(4) Sniedzot informāciju šā panta pirmās daļas 3.punktā minētajā gadījumā, norāda šādas ziņas:
1) ieslodzītā vai bijušā ieslodzītā vārdu, uzvārdu, personas kodu;
2) fiziskās personas, no kuras saņemts naudas pārvedums (dāvana), vārdu, uzvārdu, personas kodu;
3) no šīs daļas 2.punktā minētās fiziskās personas iepriekšējā taksācijas gadā saņemto naudas pārvedumu summu.

(5) Lai atklātu un novērstu likumpārkāpumus, kuru rezultātā samazināts budžetā iemaksājamā nodokļa apmērs vai palielināts no budžeta atmaksājamā nodokļa apmērs, Pārvaldes priekšnieka noteikta amatpersona, konstatējot aizdomīgu darījumu Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma izpratnē, nekavējoties ziņo arī Valsts ieņēmumu dienestam par ieslodzītā vai bijušā ieslodzītā aizdomīgu darījumu, kas rada aizdomas, ka tajā iesaistītie līdzekļi ir tieši vai netieši iegūti noziedzīga nodarījuma valsts ieņēmumu jomā rezultātā. Pārvaldei tiek piemēroti likumā “Par nodokļiem un nodevām” noteiktie Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma subjektiem paredzētie tiesiskās aizsardzības mehānismi saistībā ar ziņošanu par aizdomīgiem darījumiem valsts ieņēmumu jomā.

(6) Lai atklātu un novērstu likumpārkāpumus, kuru rezultātā samazināts budžetā iemaksājamā nodokļa apmērs vai palielināts no budžeta atmaksājamā nodokļa apmērs, Pārvaldes priekšnieka noteikta amatpersona reizi nedēļā iesniedz Valsts ieņēmumu dienestam informāciju par ieslodzīto vai bijušo ieslodzīto, kas iepriekšējā periodā veicis skaidras naudas darījumu, kura apmērs ir 750 euro vai vairāk.

(7) Sniedzot informāciju šā panta sestajā daļai minētajā gadījumā, norāda šādas ziņas:
1) ieslodzītā vai bijušā ieslodzītā vārdu, uzvārdu, personas kodu;
2) skaidrā naudā veikto darījumu kopējo summu.

(8) Lai nodrošinātu šajā pantā minētās informācijas sniegšanu Valsts ieņēmumu dienestam, ieslodzītajam adresētu naudas pārvedumu, kas nav identificējams (nav norādīts naudas nosūtītāja vārds, uzvārds, personas kods), tiek atgriezts naudas nosūtītājam.

